Când am discutat despre prima carte pe care urma să o publicăm (și despre politica noastră de publicare în general), am subliniat mai multe lucruri importante pentru noi: să creăm o ofertă de benzi desenate în limba noastră, care pentru moment nu există sau e infimă; apoi, să combatem stereotipurile conform cărora citirea de benzi desenate nu e decât o modalitate frivolă de petrecere a timpului liber; și să inspirăm cititorii noștri să se implice activ în societate, prin alegerea unor teme cu un mesaj umanist puternic. 